Taman Nasional Sarek

Taman Nasional Sarek () inggih punika satunggil taman nasional ring Munisipalitas Jokkmokk, Lapland ring Swédia Kalér. Kaadegang ring 1909, taman niki inggih punika sajeroning taman nasional pinih purwa ring Éropa. Taman nasional niki inggih punika manampekan sareng kalih taman nasional liyanan, punika Stora Sjöfallet lan Padjelanta. Rupa Taman Nasional Sarek inggih punika sawatara ngelingkeh sareng diaméter rerata kirang langkung .

Fitur sané pinih kaloktah saking taman nasional niki inggih punika nenem saking tiga welas puncak gunung ring Swédia  magenah ring wates taman. Riantaranyané inggih punika pinaka gunung pinih ageng kaping kalih ring Swédia, Sarektjåkkå, sapunika massif Áhkká inggih punika magenah tepat ring jaba taman. Taman niki madué sawatara 200 puncak ring duur , ring dija 82 madué aran. Sarek inggih punika taler aran satunggil wawengkon géograpis sané ngerajing ring taman nasional. Distrik pagunung Sarek ngalingkupin total kutus puncak ring duur . Santukan pamargiané sané lantang, gunung-gunung ring distrik niki kapah kamunggahin. Wénten kirang langkung 100 glétser ring Taman Nasional Sarek.

Sarek inggih punika genah sane kaloktah majeng ring para hiker lan pamunggah gunung. Para pangawit ring disiplin ilmu puniki kapangandikayang mangda nyarengin pemandu santukan nénten wénten jalur utawi akomodasi sané kacihnayang lan wantah kalih kreteg sajabaning sané wénten ring sawewengkon watesné. Wawengkon punika silih sinunggil sané polih sabeh sané pinih ageng ring Swédia, ngawinang hiking gumantung ring kondisi cuaca. Inggih punika taler kagetep olih mebahan turbulénsi sané mabaya yening nglintangin jalur sang sané nénten polih latihan sané patut.

Délta saking tukad Rapa inggih punika kaanggep silih sinunggil pemandangan Éropa sané pinih kasub lan puncak gunung Skierfe ngaturang pandangan saking és punika sané katekepin, glétser, nglintangin lebah.

Stasiun Ilmiah Pårte ring Sarek (taler kauningin pinaka observatorium Pårte) kawangun ring pangawit warsa 1900-an olih Ahli Mineralogi miwah ahli géograpi Swédia Axel Hamberg. Makasami bahan wangunan antuk pondok-pondok punika patut kabakta nuju situs olih porter.

 Pustaka 

 Bibliographi 

 Pranala jaba 

 Taman Nasional Swédia: Taman Nasional Sarek saking Badan Pasaiban Palemahan Swédia
 Trekking Taman Nasional Sarek


Kategori:Taman Nasional ring Swédia